Wetol sebolaj - BékésWiki
A Wetol sebolajat a neves békéscsabai belgyógyász főorvos, dr. Wagner Dániel (1868-1919) szabadalmaztatta 1914-ben.
1 A Wetol története
A Wetol története
A sebolaj feltalálásának körülményei egyelőre nem ismertek. Dr. Wagner Dániel "Eljárás sebgyógyító szerek előállítására" bejelentését a Magyar Királyi Szabadalmi Hivatalba 1914. május 20-án nyújtotta be. A szabadalmi leírás, amely ma már szabadon elérhető a Szellemi Tulajdon Nemzeti Hivatala oldalán, 1915. március 11-én jelent meg.
A készítmény sebgyógyító hatását a különféle illóolajok kombinációja útján érte el. Wagner Dániel az íllóolajokkal végzett kísérleteit és alkalmazását a "Sebgyógyítás illóolajokkal" című művében írta le. A könyv 1914-ben Mai Henrik és fia kiadásában jelent meg először. A sebolajat már az I. világháborúban sikerrel alkalmazták a hadi sérültek ellátásánál. A terméket Réthy Béla békéscsabai gyógyszerész kezdte el gyártani és forgalmazni. A készítmény nagyüzemi gyártása a Wetol Vegyészeti Laboratórium Rt nevéhez fűződik. A Wetol sebolajat 1924-től a Népjóléti Minisztérium rendelkezése folytán a közintézmények és üzemek mentőszekrényeiben és orvosi, kórházi intézményeknél kötelezően készleten kellett tartani.
Az 1940-ben kiadott Szabványos vényminták (Formulae Normales, rövid nevén FoNo) című gyógyszerészeti kiadvány a 101-es sorszám alatt a Wetolt helyettesítő "Oleum ad vulnera" sebolaj receptjét tartalmazza. A készítmény elkészítésének menetét és gyógyhatását ugyanebben az évben kiadott kézikönyvben Csipke Zoltán és Némedy Imre írta le.
66553 számú szabadalmi leírás. Magyar Királyi Szabadalmai Hivatal, 1915. március 11. Lelőhely: Szellemi Tulajdon Nemzeti Hivatala (Az elektronikus változat látogatva: 2014.05.20.)
Az államosítás előtt működött gyógyszeripari vállalatok repertóriuma : A Magyar Országos Levéltár Segédletei 13. Budapest : Magyar Országos Levéltár, 2014. Lelőhely: Magyar Országos Levéltár, (Az elektronikus változat látogatva: 2014.05.20.
Csipke Zoltán, Némedy Imre: A vénykészítés kézikönyve : Formulae Normales kommentárja. Budapest : Csipke Zoltán, 1940.
Plavecz Tibor: Magyar honvéd- és katonaorvosok tapasztalatai az első világháborúban. (elektronikus változat) (Látogatva: 2015.03.16.)
Vámossy Zoltán: Formulae Normales / Szabványos vényminták. Budapest : Magyarországi Gyógyszerész Egyesület, 1940.
Wagner Dániel: Az illóolajok sebgyógyító hatása s az illóolajos sebkezelés. Budapest : Pesti Lloyd-társulat ny., 1915.
Wagner Dániel: Sebgyógyítás illóolajokkal. Békéscsaba : Corvina, 1928.
Wagner Dániel: Sebgyógyítás illóolajokkal. Budapest : Mai, 1914. Lelőhely: Békés Megyei Könyvtár, Békés Megyei Könyvtár (digitalizált változat)
Dobson Szabolcs: Magyar gyógyszer, magyar ipar I. / A magyar gyógyszeripar 1852 – 1945 közötti történetéből. (Látogatva: 2014.05.20.)
A Wetol sebolaj egyik változatának kézzel írott receptje (Összetételében eltér az eredeti verziótól. Látogatva: 2014.05.20.)
A lap eredeti címe: „http://bekeswiki.bmk.hu/index.php/Wetol_sebolaj”
A lap utolsó módosítása: 2015. április 28., 22:36
Ezt a lapot 7 701 alkalommal keresték fel.